Luis Arce
De Luis Alberto Arce Catacora, gebuer den 28. September 1963 zu La Paz, ass e bolivianeschen Ekonomist, Héichschoulenseignant, Politiker (MAS) an zanter dem 8. November 2020 President vu Bolivien.

No sengem Ekonomiesstudium huet de Luis Arce vun 1987 bis 2006 bei der bolivianescher Zentralbank geschafft an op verschiddenen Universitéiten an Europa, Nord- a Südamerika Coursë ginn. 

2006 gouf hie Finanzminister ënner dem President Evo Morales an 2009 Finanz- a Wirtschaftsminister. Direkt am Ufank huet hien d'Pëtrols- an Äerdgasquellen am Land verstaatleche gelooss.  

Am Oktober 2020 huet den Arce, als MAS-Kandidat, d'Presidntschaftswalen mat 54,4 % Majoritéit gewonnen.

Um Spaweck 

Presidente vu Bolivien
Bolivianesch Ministeren
Gebuer 1963
Bolivianesch Ekonomisten